CELEX: 62014TA0112
Language: lv
Date: 2016-09-15 00:00:00
Title: Lietas no T-112/14 līdz T-116/14 un T-119/14: Vispārējās tiesas 2016. gada 15. septembra spriedums – Molinos Río de la Plata u.c./Padome Dempings — Argentīnas izcelsmes biodīzeļdegvielas imports — Galīgais antidempinga maksājums — Prasība atcelt tiesību aktu — Profesionāla apvienība — Tiešs skārums — Individuāls skārums — Pieņemamība — Regulas (EK) Nr. 1225/2009 2. panta 5. punkts — Normālā vērtība — Ražošanas izmaksas

31.10.2016   
            
            
               LV
            
            
               Eiropas Savienības Oficiālais Vēstnesis
            
            
               C 402/30
            
         Vispārējās tiesas 2016. gada 15. septembra spriedums – Molinos Río de la Plata u.c./Padome
   (Lietas no T-112/14 līdz T-116/14 un T-119/14) (1)
   
   (Dempings - Argentīnas izcelsmes biodīzeļdegvielas imports - Galīgais antidempinga maksājums - Prasība atcelt tiesību aktu - Profesionāla apvienība - Tiešs skārums - Individuāls skārums - Pieņemamība - Regulas (EK) Nr. 1225/2009 2. panta 5. punkts - Normālā vērtība - Ražošanas izmaksas)
   (2016/C 402/32)
   Tiesvedības valoda – angļu
   
      Lietas dalībnieki
   
   
      Prasītājas: Molinos Río de la Plata SA (Buenosairesa, Argentīna) (lieta T-112/14), Oleaginosa Moreno Hermanos SACIFI y A (Baijablanka [Bahia Blanca], Argentīna) (lieta T-113/14), Vicentin SAIC (Aveljaneda [Avellaneda], Argentīna) (lieta T-114/14), Aceitera General Deheza SA (General Deheza, Argentīna) (lieta T-115/14), Bunge Argentina SA (Buenosairesa) (T-116/14), Cámara Argentina de Biocombustibles (Carbio) (Buenosairesa) (lieta T-119/14) (pārstāvji – J.-F. Bellis, R. Luff un G. Bathory, advokāti)
   
      Atbildētāja: Eiropas Savienības Padome (pārstāvji – sākotnēji S. Boelaert un B. Driessen, vēlāk H. Marcos Fraile, pārstāvji, kuriem palīdz R. Bierwagen un C. Hipp, advokāti)
   
      Personas, kas iestājušās lietā atbildētājas prasījumu atbalstam: Eiropas Komisija (pārstāvji – M. França un A. Stobiecka-Kuik) un European Biodiesel Board (EBB) (Brisele, Beļģija) (pārstāvji – O. Prost un M.-S. Dibling, advokāti)
   
      Priekšmets
   
   Prasības, kas celtas, pamatojoties uz LESD 263. pantu, un kurās tiek lūgts lietā T-119/14 atcelt Padomes 2013. gada 19. novembra Īstenošanas regulu (ES) Nr. 1194/2013, ar ko nosaka galīgo antidempinga maksājumu un galīgi iekasē pagaidu maksājumu, kurš noteikts Argentīnas un Indonēzijas izcelsmes biodīzeļdegvielas importam (OV 2013, L 315, 2. lpp.), savukārt lietās no T-112/14 līdz T-116/14 atcelt šo regulu, ciktāl tajā prasītājām šajās lietās ir piemērots antidempinga maksājums
   
      Rezolutīvā daļa:
   
   
               1)
            
            
               apvienot lietas T-112/14, T-113/14, T-114/14, T-115/14, T-116/14 un T-119/14 galīga nolēma pieņemšanai;
            
         
               2)
            
            
               atcelt Padomes 2013. gada 19. novembra Īstenošanas regulas (ES) Nr. 1194/2013, ar ko nosaka galīgo antidempinga maksājumu un galīgi iekasē pagaidu maksājumu, kurš noteikts Argentīnas un Indonēzijas izcelsmes biodīzeļdegvielas importam, 1. un 2. pantu, ciktāl tie attiecas uz Molinos Río de la Plata SA, Oleaginosa Moreno Hermanos SAFICI y A, Vicentin SAIC, Aceitera General Deheza SA un Bunge Argentina SA;
            
         
               3)
            
            
               lietā T-119/14 prasību pārējā daļā noraidīt;
            
         
               4)
            
            
               lietās no T-112/14 līdz T-116/14 Eiropas Savienības Padome sedz savus tiesāšanās izdevumus pati. Tā atlīdzina arī tiesāšanās izdevumus, kas radušies Molinos Río de la Plata lietā T-112/14, Oleaginosa Moreno Hermanos lietā T-113/14, Vicentin lietā T-114/14, Aceitera General Deheza lietā T-115/14 un Bunge Argentina lietā T-116/14;
            
         
               5)
            
            
               lietā T-119/14 Cámara Argentina de Biocombustibles (Carbio) un Padome sedz savus tiesāšanās izdevumus pašas;
            
         
               6)
            
            
               Eiropas Komisija un European Biodiesel Board (EBB) sedz savus tiesāšanās izdevumus pašas.
            
         
      (1)  OV C 112, 14.4.2014.